Lav et referat af nedenstående tekst:

Tekst:
Ilden udbrød lørdag morgen kort før klokken 7.30. Branden startede i produktionshallen og ilden havde godt fat i tagkonstruktionen. Det tog brandvæsnet godt tre timer at slukke ilden, oplyser politikommissær Bremer Ovesen fra Nordjyllands Politi. Årsagen til branden er endnu ukendt, men politiet vil undersøge produktionshallen fra på mandag. Tagkonstruktionen er så hårdt medtaget, at produktionen er sat ud af drift. Forbrugerne behøver dog ikke fryse, da værket kører på et nødanlæg drevet af olie. Erland Pedersen, der er driftschef på varmeværket, kan endnu ikke overskue skaderne. Det nye varmeværk havde håbet på at kunne åbne helt, og holde åbent hus om en måneds tid, men det må højest sandsynligt udskydes. - Vi er allesammen rystede. Jeg tænkte jo bare pokkers! siger Erland Pedersen til TV2/NORD. Det er endnu for tidligt at sige noget om skaderne, og hvor lang tid der går før de er udbedret, men driftschefen håber at der kommer liv i kedlen om en uges tid.

Referat:
Tagkonstruktionen hårdt medtaget af flammerne. Varmeværket kører på nødanlæg.